JUDEȚUL  SATU MARE

PRIMĂRIA HOMOROADE

CABINET PRIMAR
DISPOZIȚIA Nr. 7/2023
cu privire la desemnarea persoanei responsabile cu implementarea prevederilor

 legale  referitoare la declarațiile de avere și declarațiile de interese

            Primarul comunei Homoroade, judetul Satu Mare;

            Având in vedere prevederile art. 5 si 6 din Legea nr. 176/01.09.2010 privind integritatea în exercitarea funcţiilor şi demnităţilor publice, pentru modificarea şi completarea Legii nr. 144/2007 privind înfiinţarea, organizarea şi funcţionarea Agenţiei Naţionale de Integritate, precum şi pentru modificarea şi completarea altor acte normative, cu modificarile si completarile ulterioare; 

În baza referatului de specialitate întocmit de secretarul general al comunei Homoroade cu nr. 7 din data de 17.01.2023, cu privire la necesitatea emiterii dispoziției pentru desemnarea unei persoane responsabile cu implementarea prevederilor legale referitoare la declarațiile de avere și declarațiile de interese;

Ținând cont de prevederile Legii nr.52/2003 privind transparența decizională în administrația publică, cu modificările şi completările ulterioare
            În temeiul dispozițiilor art. 196 alin. (1) lit. b) din OUG nr. 57/2019 privind Codul administrativ,
DISPUNE
            Art. 1.   Începând cu data de 17.01.2023, se desemnează dna Ardelean Florica, având funcția de execuție de consilier, grad profesional superior, în cadrul Compartimentului autoritate tutelară și asistență socială, persoana responsabilă cu implementarea prevederilor legale privind declarațiile de avere și declarațiile de interese.
            Art. 2.  Persoana desemnată are următoarele atribuții:

            - primeste si înregistrează declaraţiile de avere şi declaraţiile de interese;

            - la cerere, pune la dispoziţia personalului formularele declaraţiilor de avere şi ale declaraţiilor de interese;
            - oferă consultanţă pentru completarea corectă a rubricilor din declaraţii şi pentru depunerea în termen a acestora;

            - evidenţiază declaraţiile de avere şi declaraţiile de interese în registre speciale cu caracter public, denumite Registrul declaraţiilor de avere şi Registrul declaraţiilor de interese;

            - asigură afişarea şi menţinerea declaraţiilor de avere şi ale declaraţiilor de interese pe pagina de internet a instituţiei, dacă aceasta există, sau la avizierul propriu, în termen de cel mult 30 de zile de la primire, prin anonimizarea adresei imobilelor declarate, cu excepţia localităţii unde sunt situate, adresei instituţiei care administrează activele financiare, a codului numeric personal, precum şi a semnăturii. 

            - trimite Agenţiei, în vederea îndeplinirii atribuţiilor de evaluare, copii certificate ale declaraţiilor de avere şi ale declaraţiilor de interese depuse şi câte o copie certificată a registrelor speciale, în termen de cel mult 10 zile de la primirea acestora;

            - întocmeste o listă cu persoanele care nu au depus declaraţiile de avere şi declaraţiile de interese în acest termen şi informează de îndată aceste persoane, solicitându-le un punct de vedere în termen de 10 zile lucrătoare;

            - acordă consultanţă referitor la conţinutul şi aplicarea prevederilor legale privind declararea şi evaluarea averii, a conflictelor de interese şi a incompatibilităţilor şi întocmesc note de opinie în acest sens, la solicitarea persoanelor care au obligaţia depunerii declaraţiilor de avere şi a declaraţiilor de interese. 

            Art.3.  Functionarul nominalizat va aduce la îndeplinire prezenta dispoziție.


Art. 4. Prezenta dispoziție se comunică Instituției Prefectului Satu Mare și persoanei în cauză.                                                                                                        

            Primar

      Contrasemnează,






   Secretar General UAT
          ing. Ardelean Simion                                                c.j. Stana Andreea Daniela
